ഉത്തര്പ്രദേശ് നിയമസഭാ തെരഞ്ഞെടുപ്പ് മത്സരിക്കാനില്ലെന്ന് അഖിലേഷ് യാദവ് ലക്നൗ: ഉത്തര്പ്രദേശ് നിയമസഭ തെരഞ്ഞെടുപ്പില് ഇത്തവണ മത്സരിക്കുന്നില്ലെന്ന് മുന്മുഖ്യമന്ത്രിയും സമാജ്വാദി പാര്ട്ടി അധ്യക്ഷനുമായ അഖിലേഷ് യാദവ് തിരഞ്ഞടുപ്പ് പ്രചാരണത്തില് ശ്രദ്ധകേന്ദ്രീകരിക്കാനായാണ് തീരുമാനം. അതേസമയം അഖിലേഷ് യാദവിന്റെ ജിന്നാ പരാമര്ശത്തില് രൂക്ഷ വിമര്ശനവമായി യുപി മുഖ്യമന്ത്രി യോഗി ആദിത്യനാഥ് രംഗത്തെത്തി. തിരഞ്ഞെടുപ്പില് എസ്പി.യുടെ മുഖ്യമന്ത്രിസ്ഥാനാര്ത്ഥിയായിരിക്കും അഖിലേഷ് എന്നാണ് പൊതുവേ കരുപ്പെട്ടിരുന്നു. നിലവില് അസംഗഢില് നിന്നുള്ള ലോക്സഭാംഗമാണ് അഖിലേഷ്. 2012ലാണ് മുപ്പത്തിയെട്ടാം വയസ്സില് ഉത്തര്പ്രദേശിന്റെ മുഖ്യമന്ത്രിയായി ചുമതലയേറ്റത്. പൂര്ണമായും പ്രചാരണത്തില് ശ്രദ്ധ കേന്ദ്രീകരിക്കുന്നതിന്റെ ഭാഗമായാണ് നിയമസഭാ തെരഞ്ഞെടുപ്പില് മത്സരിക്കേണ്ടതില്ലെന്ന തീരുമാനം അഖിലേഷ് എടുത്തത്. നിര്ണായകമായ തെരഞ്ഞെടുപ്പില് ഏതെങ്കിലും മണ്ഡലത്തില് മത്സരിക്കുകയാണെങ്കില് അവിടെ ശ്രദ്ധ കേന്ദ്രീകരിക്കേണ്ടി വരുന്നത് ആകെ പ്രചാരണത്തെ ബാധിക്കുമെന്ന സാഹചര്യം ഒഴിവാക്കുകയാണ് എസ്പിയുടെ ലക്ഷ്യം. എന്നാല് തെരഞ്ഞെടുപ്പില് സമാജ്വാദി പാര്ട്ടിക്ക് വിജയം നേടാനായാല് ഉപരിസഭയുള്ള ഉത്തര്പ്രദേശില് ലെജിസ്ലേറ്റീവ് കൗണ്സില് അംഗമായോ ഉപതെരഞ്ഞെടുപ്പിലൂടെയോ നിയമസഭാ അംഗമായോ അഖിലേഷിന് മുഖ്യമന്ത്രിയാനാകും. ആര്എല്ഡിയുമായി സഖ്യ ചര്ച്ചകള് അവസാനഘട്ടത്തിലാണെന്ന് അഖിലേഷ് യാദവ് പിടിഐയോട് വ്യക്തമാക്കിയിരുന്നു. സീറ്റ് ചര്ച്ചകള് നടക്കുകയാണെന്നും അഖിലേഷ് പറഞ്ഞു. ഇന്നലെ ആര്എല്ഡി പ്രസിഡന്റ് ജയന്ത് ചൗധരി പ്രിയങ്കഗാന്ധിയെ കണ്ടതിന് പിന്നാലെയാണ് അഖിലേഷിന്റെ പ്രതികരണം. പതിനഞ്ച് സീറ്റില് കൂടുതല് നല്കാനാവില്ലെന്ന എസ്പിയുടെ നിലപാടില് ആര്എല്ഡിക്ക് അതൃപ്തി ഉണ്ടെന്ന റിപ്പോര്ട്ടുകള്ക്കിടെയായിരുന്നു കൂടിക്കാഴ്ച. അതേസമയം അഖിലേഷിന്റെ ജിന്നാ പരാമര്ശത്തില് വിമര്ശനം ശക്തമാക്കുകയാണ് യോഗി ആദിത്യനാഥും ബിജെപിയും. മഹാത്മഗാന്ധിയും പട്ടേലും ജിന്നയും സ്വാതന്ത്രത്തിനായി പോരാടിവരാണെന്ന പരാമര്ശം അപമാനകരമാണെന്ന് മുഖ്യമന്ത്രി യോഗി ആദിത്യനാഥ് വിമര്ശിച്ചു. ജിന്നയെ പട്ടേലുമായി താരതമ്യം ചെയ്തതത് അംഗീകരിക്കാനാകില്ല. താലിബാന് മാനസികവാസ്ഥയാണ് ഇത് അഖിലേഷിനെ വിമര്ശിച്ചു കൊണ്ട് യോഗി ആദിത്യനാഥ് പറഞ്ഞു. Stories you may Like